  Майя Бывальцева Липетъёсты но укноосты тупатъямен сэрен Удмуртиын 25 школаос 1-тӥ куарусёнэ уз усьтӥське. Пиналъёсты огдырлы мукет юртъёсы выжтозы. Элькун тӧро дорын аппарат кенешонын 15-тӥ гудырикошконэ со сярысь вераз улосвыл кивалтэтлэн тӧроезлэн воштӥсез Андрей Кузнецов. Выль дышетскон арлы 1 сюрс 376 дышетон юртъёсты кутыны чаклало. 12-тӥ гудырикошконлы 1 сюрс 193 объектъёс дасямын ни. «25 школаосын дышетон мукет юртъёсын радъяськоз, 1-тӥ коньывуонлы тупатъян ужъёсты йылпумъяны кулэ», — вераз Андрей Кузнецов. 1-тӥ коньывуон бере пиналъёс тупатъям юртъёсын дышетсконзэс азьланьтозы. «Липетъёсты но укноосты тупатъянэз вазьгес кутсконо, коньдон чаклано, кепыр вайытэк», — вераз Александр Соловьёв. Тегъёс: Дышетон АндрейКузнецов Удмуртия АлександрСоловьёв пиналъёс школаос тупатъянужъёс  